section_heading: Rase i vrste
paragraph_text: Planete koje posjećuju glavni junaci u seriji imaju uglavnom slične uvjete za život kao Zemlja, pa su i izvanzemaljske rase većinom slične ljudima. S iznimkom starih, visoko evoluiranih civilizacija poput Asgarda, te onih na niskoj razini razvoja poput Unasa, Replikatora ili Dronova. Većina rasa se vrlo lako može zamijeniti za ljude, jer im je građa tijela gotovo jednaka onoj ljudskoj. Autori serije su to objasnili činjenicom da su Drevni "posijali" život na mnogo planeta u Mliječnome putu, da bi se kasnije njihovim evolutivnim razvojem iskristalizirale rase koje se susreću u seriji.